Anta Klints

Anta Klints (īstajā vārdā Anna Emīlija Jekste, dzimusi  Liepājā, mirusi  Rīgā) bija latviešu teātra aktrise. Atveidoja komiskas, satīriskas, dramatiskass un traģiskas lomas. Plašu popularitāti iemantoja bērniem domātos radioraidījumos.

Dzīvesgājums 
Dzimusi 1893. gadā Liepājas ostas krāvēja un namsaimnieka Jāņa Jekstes ģimenē. Pusbrālis Alberts Jekste vēlāk kļuva par inženieri un filmu producentu.

1912. gadā uzsāka skatuves gaitas Liepājas "Liepas" teātrī, vēlāk Liepājas Latviešu teātra (1913-1915), Jaunā Pēterpils latviešu teātra (1916-1918), Latvijas Nacionālā teātra (1919-1921 un no 1924), Dailes teātra (1921-1924) aktrise. 
No 1926. līdz 1939. gadam bija precējusies ar aktieri un režisoru Alfredu Amtmani-Briedīti.

Pēc Otrā pasaules kara filmējās Rīgas Kinostudijas filmās "Pēc vētras" (1956), "Kārkli pelēkie zied" (1961), "Mērnieku laiki" (1968).

Mirusi 1970. gadā Rīgā. 1974. gadā tika izdotas Antas Klints atmiņas Tā nebija lietaina diena.

Apbalvojumi un pagodinājumi 
 Latvijas PSR Tautas skatuves māksliniece (1950)  
 Staļina prēmija (1951)

Piemiņa 
Aktrises vārdā nosaukta Antas Klints iela Liepājā.

Atsauces un piezīmes

Ārējās saites 

Latviešu teātra aktieri
Dailes teātra aktieri
Latvijas Nacionālā teātra aktieri
Latviešu kinoaktieri
Latvijas kinoaktieri
Liepājā dzimušie
Triju Zvaigžņu ordeņa virsnieki
Latvijas PSR Tautas skatuves mākslinieki
Staļina prēmijas laureāti
Rīgas Meža kapos apbedītie
Ar Ļeņina ordeni apbalvotie